Wilhelm Ostwaldi tänav
‹ Kaart ajutiselt peidetud (?) › Wilhelm Ostwaldi tänav asub Tartus Maarjamõisa linnaosas Tartu Ülikooli linnakus. Tänav algab Ravila tänavalt ja lõpeb Sanatooriumi tänaval. Tänav sai nime Friedrich Wilhelm Ostwaldi järgi, kes on füüsikalise keemia üks rajajaid ning ainus Eestis töötanud teadlane, kes on pälvinud Nobeli auhinna (küll mitte Tartu Ülikoolis viibimise ajal). Otsuse Wilhelm Ostwaldi tänavale nimepanekuks langetas Tartu linnavolikogu 21. jaanuaril 2016. Ettepaneku tegi Tartu Ülikool, teise nimevalikuna oli kaalumisel Teaduse tänav. Varem kandsid W. Ostwaldi tänava äärsed krundid numbreid Ravila tänava järgi. Tänaval asub Tartu Ülikooli füüsikahoone Physicum.